Tuldo

An tuldo iyo an ikaduwang digit nin kamot nin tawo. Yaon ini sa pag'oltan kan tangan asin tindarakul. Sa parate iyan an pinaka-dextrous asin sensitibong digit kan kamot, minsan ngani bakong iyo an pinakahalaba. Mas halipot iyan sa tindarakul, asin posibleng mas halipot o mas halaba kisa sa singsingan (hilingon an digit ratio).

 Pagtukdo 
An pagtukdo gamit an tuldo posibleng mag-indikar o mag-indentipikar nin sarong bagay, tawo, o lugar.

Mga edad sarong taon, an mga umboy nagpopoon na magtukdo nganing magkomunikar nin haros mga komplikadong kaisipan, kabali an mga interes, kamawotan, asin impormasyon. An pagtukdo kan mga umboy nin tawo pwedeng magdemonstrar kan teorya kan isip, o abilidad nganing masabotan kun ano an iniisip kan ibang tawo. An gesture na ini posibleng magporma nin sarong basehan para sa pagrambong kan tataramon kan mga tawo. 

An mga bakong tawong primates, na kulang sa abilidad na magpormular nin mga ideya dapit sa kun ano an iniisip kan ibang tawo, ginagamit an pagtukdo sa bakong urog kakomplikadong mga paagi. Alagad, an mga corvid, ayam asin mga elepante nakakasabot dapit sa pagtukdo gamit an muro.

Sa ibang kultura, partikularmente an mga Malays asin Javanese sa Habagatan-Subangan na Asya, an pagtukdo gamit an tuldo konsiderado bilang sarong tanda nin daing galang, mantang an tangan iyo lugod an ginagamit.

 Toltolan